
23-TA-139: Noteikumu projekts (Jauns)
Eiropas Savienības kohēzijas politikas programmas 2021.–2027.gadam 4.2.3. specifiskā atbalsta mērķa “Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti” 4.2.3.4. pasākuma “Sekmēt NEET jauniešu integrēšanos izglītībā un nodarbinātībā” īstenošanas noteikumi

	1.
	Noteikumu projekts
25.1.2.1. individuāla mērķa grupas jaunieša profilēšana, kas ietver šo noteikumu 2.7.apakšpunktā noteiktos pasākumus. Veicot mērķa grupas jaunieša profilēšanu tiek apstrādāti personas identifikācijas dati (vārds, uzvārds, personas kods) un īpašo kategoriju personas dati (invalīda apliecības numurs). Datu apstrāde veicot mērķa grupas jaunieša profilēšanu notiek saskaņā ar Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (Dokuments attiecas uz EEZ) 9.panta 2.daļas b) apakšpunktu.
	Priekšlikums
Norādām, ka Datu regula ir tieši piemērojama, turklāt tiesiskā pamata norādīšana normatīvajā aktā nav nepieciešama, jo norma ir bez juridiskās slodzes. Datu apstrādes tiesiskais pamats pastāv neatkarīgi no tā, vai tas ir ietverts tiesību normā. Ievērojot minēto, izsakām priekšlikumu informāciju par datu apstrādes tiesisko pamatu norādīt tikai anotācijā, bet no noteikumu projekta punkta svītrot.   

